17. ΝΟΜΟΘΕΤ. ΔΙΑΤΑΓΜΑ υπ’ αριθ. 796 της 26 Νοεμ./12 Δεκ. 1941 Περί ληπτέων υπό του Υπουργού του Επισιτισμού μέτρων κατά παραβαινόντων διαταγάς τούτου καταστηματαρχών. Άρθρ.1.-1.Ο Υπουργός του Επισιτισμού δύναται δι’ αιτιολογημένης αποφάσεώς του ν’ απαγορεύη δια χρόνον μη υπερβαίνοντα εκάστοτε τους έξ μήνας, την λειτουργίαν Εδωδιμοπωλείων, παντοπωλείων, αρτοποιείων και πρατηρίων άρτου, εφ’ όσον ήθελε διαπιστωθή παράβασις υπ’ αυτών εγγράφου τινός διαταγής του Υπουργείου Επισιτισμού νομίμως κοινοποιηθείσης. 2.Η άνω απαγόρευσις είναι άσχετος προς την λήψιν κατά των παραβατών παντός άλλου νομίμου μέτρου. 3.Δια την εφαρμογήν της παρ.1 του παρόντος θεωρείται νόμιμος κοινοποίησις η γενομένη εις τα Σωματεία των εδωδιμοπωλών, παντοπωλών, αρτοποιών και πρατηριούχων άρτου, μη απαιτουμένης κοινοποιήσεως και προς ένα έκαστον τούτων ατομικώς. Η ισχύς του παρόντος Ν.Δ/τος άρχεται από της δημοσιεύσεώς του εν τη Εφημερίδι της Κυβερνήσεως. 